Sumerian cuneiform tablet — Period: Ur III — Genre: Legal
Sign sequence:
<SURFACE> 
 3(DIŠ) LU GAR |NINDA₂×ŠE| BI DIŠ MAŠ U 5(DIŠ) ŠE KU₃ UD 
 BU GA LUM DAM GAR₃ 
 AN E₂ |IGI.DIB| I TI LUM RA IN NE IGI |NINDA₂×ŠE| 
 NA |HI×NUN| ŠU BAL KAB GI BI IM 
 LU BI LU KA A BA AN KU₄ 
 BU GA LUM |IGI.DIB| NA |HI×NUN| ŠU BAL 
 NI₂ ZU BA AN KU₄ RI EŠ₂ 
 7(DIŠ) DUN₃@g KU₃ UD ZIZ₂ DA LU EŠ₂ BA LAL 
 DIŠ MAŠ DUN₃@g U 5(DIŠ) ŠE KU₃ UD 
 <SURFACE> 
 GAR |NINDA₂×ŠE| LU EŠ₂ BA LAL 
 AN E₂ |IGI.DIB| I TI LUM SU SU NE 
 NA |HI×NUN| ŠU BAL RA BA AN IGI KU₄ RI EŠ₂ 
 MU LUGAL BI IN |IGI.RU| NE EŠ₂ 
 DIŠ |ŠEŠ.KI| LUL LA |PA.AL| 
 DIŠ A RI A KU₇ 
 DIŠ AN UD AN SAG@g DAM GAR₃ 
 DIŠ LU₂ KA NI ŠIM 
 DIŠ LU₂ KAL LA KU₃ DIM₂ 
 DIŠ DA AN ZI BU |HI×AŠ₂| |HI×AŠ₂| 
 LU₂ KA MA BI ME EŠ₂ 
 |UD×(U.U.U)| ŠE KIN TAR 
 MU AN AMAR AN |EN.ZU| LUGAL 
 <SURFACE> 
 3(DIŠ) LU GAR |NINDA₂×ŠE| BI DIŠ MAŠ U 5(DIŠ) ŠE KU₃ UD 
 BU GA LUM DAM GAR₃ AN E₂ |IGI.DIB| I TI LUM RA IN NE IGI |NINDA₂×ŠE| 
 <BLANK_SPACE> 
 NA |HI×NUN| ŠU BAL KAB GI BI IM 
 LU BI LU KA A BA AN KU₄ 
 BU GA LUM |IGI.DIB| NA |HI×NUN| ŠU BAL 
 NI₂ ZU BA AN KU₄ RI EŠ₂ 
 7(DIŠ) DUN₃@g KU₃ UD ZIZ₂ DA LU EŠ₂ BA LAL 
 DIŠ MAŠ DUN₃@g U 5(DIŠ) ŠE GAR |NINDA₂×ŠE| LU EŠ₂ BA LAL 
 <BLANK_SPACE> 
 AN E₂ |IGI.DIB| I TI LUM SU SU NE 
 NA |HI×NUN| ŠU BAL RA BA AN IGI KU₄ RI EŠ₂ 
 <SURFACE> 
 MU LUGAL BI IN |IGI.RU| NE EŠ₂ 
 <BLANK_SPACE> 
 DIŠ |ŠEŠ.KI| LUL LA |PA.AL| 
 DIŠ A RI A KU₇ 
 DIŠ AN UD AN SAG@g DAM GAR₃ 
 DIŠ LU₂ KA NI ŠIM 
 DIŠ LU₂ KAL LA KU₃ DIM₂ 
 DIŠ DA AN ZI BU |HI×AŠ₂| |HI×AŠ₂| 
 <BLANK_SPACE> 
 LU₂ KA MA BI ME EŠ₂ 
 |UD×(U.U.U)| ŠE KIN TAR 
 MU AN AMAR AN |EN.ZU| LUGAL 
 <SURFACE> 
 AN E₂ 
 TUR KUR BI LA AK 
 <SURFACE> 
 I TI LUM 
 TUR LU LU

Provide the transliteration.

<SURFACE>
3(diš) udu nig₂-sa₁₀-bi 1(diš) 1/2(diš) 1(u) 5(diš) še ku₃-babbar
bu-ga-num₂ dam-gar₃
dingir-e₂ u₃ i-di₃-lum-ra in-ne-ši-sa₁₀
na-ah-šu-bala gab₂-gi-bi-im
udu-bi udu zuh-a ba-an-ku₄
bu-ga-num₂ u₃ na-ah-šu-bala
ni₂-zu ba-an-ku₄-re-eš₂
7(diš) gin₂ ku₃-babbar ziz₂-da udu-še₃ ba-la₂
1(diš) 1/2(diš) gin₂ 1(u) 5(diš) še ku₃-babbar
<SURFACE>
nig₂-sa₁₀ udu-še₃ ba-la₂
dingir-e₂ u₃ i-di₃-lum su-su-de₃
na-ah-šu-bala-ra ba-an-ši-ku₄-re-eš₂
mu lugal-bi in-pa₃-de₃-eš₂
1(diš) nanna-lu₅-la šabra
1(diš) a-ri-a kurušda
1(diš) {d}utu-an-dul₃ dam-gar₃
1(diš) lu₂-giri₁₇-zal lunga
1(diš) lu₂-kal-la ku₃-dim₂
1(diš) da-an-zi-bu ar₃-ar₃
lu₂-inim-ma-bi-me-eš₂
iti še-sag₁₁-ku₅
mu {d}amar{d}suen lugal
<SURFACE>
3(diš) udu nig₂-sa₁₀-bi 1(diš) 1/2(diš) 1(u) 5(diš) še ku₃-babbar
bu-ga-num₂ dam-gar₃ dingir-e₂ u₃ i-di₃-lum-ra in-ne-ši-sa₁₀
<BLANK_SPACE>
na-ah-šu-bala gab₂-gi-bi-im
udu-bi udu zuh-a ba-an-ku₄
bu-ga-num₂ u₃ na-ah-šu-bala
ni₂-zu ba-an-ku₄-re-eš₂
7(diš) gin₂ ku₃-babbar ziz₂-da udu-še₃ ba-la₂
1(diš) 1/2(diš) gin₂ 1(u) 5(diš) še nig₂-sa₁₀ udu-še₃ ba-la₂
<BLANK_SPACE>
dingir-e₂ u₃ i-di₃-lum su-su-de₃
na-ah-šu-bala-ra ba-an-ši-ku₄-re-eš₂
<SURFACE>
mu lugal-bi in-pa₃-de₃-eš₂
<BLANK_SPACE>
1(diš) nanna-lu₅-la šabra
1(diš) a-ri-a kurušda
1(diš) {d}utu-an-dul₃ dam-gar₃
1(diš) lu₂-giri₁₇-zal lunga
1(diš) lu₂-kal-la ku₃-dim₂
1(diš) da-an-zi-bu ar₃-ar₃
<BLANK_SPACE>
lu₂-inim-ma-bi-me-eš₂
iti še-sag₁₁-ku₅
mu {d}amar{d}suen lugal
<SURFACE>
dingir-e₂
dumu kur-bi-la-ak
<SURFACE>
i-di₃-lum
dumu lu-lu